

שאלות ותשובות למכרז מס' 49/13

הקמת והפעלת מרכז תמיכה למעסיקים של אנשים עם מוגבלות

תיקון


בנספח י"א למכרז - חוברת ההצעה  יימחק סעיף 12 - אתר האינטרנט שבעמ' 97


להלן תשובות לכל השאלות אשר הועברו למשרד הכלכלה בהתייחס למכרז שבנדון.

יודגש כי התשובות המפורטות במסמך זה מהוות חלק בלתי נפרד ממסמכי המכרז.


שאלה מס' 1

סעיף 7.10 דרישות מערכת מחשוב

בהתייעצויות עם גורמי מחשוב מקצועיים עלתה השאלה האם מערכת מידע מבוססת ענן מסוג sales force הינה תקינה מבחינת דרישות המכרז?

תשובה

תשתית סי.אר.אם טובה בענן, כגון סיילספורס סי.אר.אמ שהוזכרה בשאלה, יכולה לשמש מענה תקין וטוב למחשוב הנדרש במכרז.
עם זאת, כל תשתית מדף מחשובית עשויה לכלול בין היתר גם יכולות אופציונאליות שאינן רלוונטיות ספציפית לדרישות המכרז. לכן מובן מאליו שבאחריות המציע לדאוג לכך שעלויות השימוש בתשתית למימוש דרישות המכרז, תהיינה תוך מיקסום יחס עלות / תועלת למשרד. בין אם התשתית מבוססת ענן ובין אם לאו.

שאלה מס' 2

סעיף 11.4.1

לאור האפשרות המפורטת בסעיף 14.3 (עמוד 47), לשילוב קבלני משנה בהצעת המציע וכן בהתאם למטרת המכרז לעידוד העסקת אנשים עם מוגבלות, וזאת בין היתר באמצעות הקמת מערך שירות מרכזי הכולל מוקד מידע ומערכת מחשובית תומכת נבקשכם לאשר התאגדות של שני גופים אשר אחד מהגופים יהיה "גוף מוביל" והשני "גוף מתקשר". 

יובהר, כי אחד מהגופים יידרש לעמוד בתנאי הסף המפורט בסעיף 11.4.1. מיותר לציין כי שני הגופים ידרשו להתחייב כי השותפות לעניין מכרז זה תעמוד לאורך כלל תקופת ההתקשרות.

אופן ההשתתפות בתצורה המבוקשת לעיל יש בו בכדי לפתוח את המכרז בפני מציעים נוספים וכן לאפשר הצעה מיטבית למשרד באופן שיטיל אחריות על אספקת שירותי המכרז ובדגש על העמידה במטרות המכרז גם על הגוף השני המספק שירותים נוספים כדוגמת שירותי מחשוב, מוקד וכיוצ"ב.

תשובה

המציע יהיה רשאי לשלב בהצעתו קבלני משנה, אך יובהר, כי על כל התנאים המוקדמים להתקיים במציע עצמו – באישיות המשפטית אשר הגישה הצעה למכרז זה. 
	המציע הנו האחראי כלפי המשרד על כל ההתחייבויות לפי מכרז זה והוא שיחתום על ההסכם עם המשרד בעקבות המכרז.












								בכבוד רב,


							        משה טומשובר
							    יו"ר ועדת המכרזים

